Mugabe draai teen sy oorlogsveterane – praag.co.za — 20 jaar jonk!
Hulle betoog teen beweerde aanvalle op hulle deur die Presidentsvrou, Grace Mugabe.
Dele tussen die Stadsportsentrum en die Interpolkantore lyk tans soos ‘n oorlogsone nadat die polisie traanrook en ander skarebeheermetodes aangewend het om die skare uiteen te jaag.
Die oorlogsveterane het president Robert Mugabe ook gekritiseer, en sê dat hy hulle rol in die bevryding van die land misken.
Die betoging volg terwyl die opvolgstryd om die 92-jarige Mugabe begin verskerp het.
Op ‘n stadium het die polisie, gewapen met knuppels en skilde en ‘n paar met gewere, ook beledigings met die voormalige vegters uitgeruil.
Victor Matemadanda, sekretaris van die Zimbabwe Bevrydingsoorlogsveteranevereniging wat uit die groep oorlogsveterane saam met voorsitter, Christopher Mutsvangwa geskors is, gesê hulle sal die hooggeregshof nader vir ‘n interdik teen die polisie se verbod op hulle vergaderings.
“Dit is ongelooflik. Ek dink dit is ‘n historiese dag in die geskiedenis van Zimbabwe, om te wys dat daar verdrukking is met wat hulle nou aan ons doen. Ons blyk onder (voormalige Rhodesiese premier Ian) Smith of onder ‘n Amerikaanse regering te wees, ons weet nie wat nou gebeur nie.”
Hulle het gesê dit is kommerwekkend dat president Mugabe se vrou haar aanvalle op oorlogsveterane voortsit tydens haar warrelwindsaamtrekke regoor die land.
Hulle sê hulle is nie gewapen nie, terwyl die onluspolisie met wapens op hulle toesak.
Vrese dat hulle wel wapens het, en dat dit in ‘n burgeroorlog kan ontaard is gegrond meen ontleders aangesien Zanu-PF wapens uitgedeel het aan die veterane in aanloop tot 2008-verkiesing.
Skrywer praagGepubliseer op 19 Februarie 2016 19 Februarie 2016 Kategorieë Nuus, Suider-AfrikaSleutelwoord Grace Mugabe, oorlogsveterane, opvolgstryd, Zimbabwe
Vorige Vorige artikel: Bus by Wits aan die brand gesteek
Volgende Volgende artikel: Parys-plaasaanval: Staat berispe oor vertragings